Woord-Skatte Gemyn op Tsumeb: “SEXY” OBSESSIE
Die kultus van die lyf, is duidelik nie in lyn met God se siening nie en het ’n vernietigende uitwerking :
1. Dit verwring veral vroue se siening oor hulleself en dra beslis by tot eetversteurings (anorexia), ongesonde gewoontes (party verniel hulle liggame ure in die son om die regte skakering te probeer kry), modeverslawing (dit lei soms tot lagwekkende situasies as sommiges klere dra wat nie pas by hulle figuur en ouderdom nie) en so kan mens voortgaan…
SKOONHEID VERGAAN, MAAR CHRISTUS BLY STAAN!
Hierdie Iemand is Jesus. Terloops, hoe het Jesus gelyk? Was Hy die aantreklike fotogeniese held soos die Kinderbybels en flieks Hom uitbeeld? Jesaja 53:2,3 vertel ons : “Die dienaar was soos ‘n loot wat voor die Here uitspruit, soos ‘n plant wat wortel skiet in droë grond. Hy het nie skoonheid of prag gehad dat ons na hom sou kyk nie, nie die voorkoms dat ons van hom sou hou nie. Hy was verag en deur die mense verstoot, ‘n man van lyding wat pyn geken het, iemand vir wie die mense die gesig wegdraai. Hy was verag, ons het hom nie gereken nie.” Die werklikheid oor Jesus strook nie heeltemal met die prentjies van die Kinderbybels nie! Jesus was nie 'n kliënt van Hannon Botma nie! Jesus het die hemelse heerlikheid en sy skoonheid afgelê om ons te red van sonde en ewige dood. Hy het sy heerlikheid vrywillig verlaat en ’n slaaf geword, sodat Hy deur sy dood ons kon bevry. “Hy wat in die gestalte van God was, het sy bestaan op Godgelyke wyse nie beskou as iets waaraan Hy Hom moes vasklem nie, maar Hy het Homself verneder deur die gestalte van ‘n slaaf aan te neem en aan mense gelyk te word.” (Filippense 2:6,7)
Jesus het vrywillig “lelik” geword, sodat ons vir ewig “mooi” kan wees!
Jesus bevry ons van beide :
1. Hy bevry van sondeskuld. Hy het volledig betaal, die kind van God se sonde bestaan nie meer in God se gedagtes nie. “Oor hulle ongeregtighede sal Ek genadig wees en aan hulle sondes nooit meer dink nie." ( Hebreërs 8:12)
2. Hy bevry van doodsvrees - Omdat my sondeskuld betaal is, kan die Satan my nie meer bang maak met die dood en die hel nie, want God hou my sonde nie meer teen my nie. (Hebreërs 2:14,15) Dood is net erg as ek nie weet my sonde is vergewe nie. Sonde is die angel van die dood!
As Jesus my bevry het van my skande en skuldgevoel, as Hy my bevry het van my vrees vir ouderdom en dood, dan word ek al hoe meer bevry van my obsessie en angs oor voorkoms. Nou kan ek rustig wees en vrede hê met wat die Here en soos die Here my gemaak het. Ek kan myself wees, want Hy het my vergewe en aanvaar. Ek kan sonder vrees leef vir wat mense van my dink, want al wat saakmaak is wat God van my dink; en die feit is in Jesus het Hy my ontsettend lief!
geplaas deur Johannes de Koning om 08:24
Sleutelwoorde: Anorexia, Forever Young, Hannon Botma, Jesus - hoe het Hy gelyk?, Kultus van die lyf, Modeverslawing, Obsessie met voorkoms, Sexy, Voorkoms, Vrees vir die dood